Polisiebeampte steek glo man met mesŉ 45-jarige polisiebeampte is in hegtenis geneem nadat hy ŉ man met ŉ mes gesteek het in ŉ kroeg in Noordwes. Kapt. Adele Myburgh, ŉ polisiewoordvoerder, sê die polisiebeampte en die 51-jarige slagoffer het glo saam by ŉ kroeg in Setlopo buite Mahikeng gedrink. “Die slagoffer is deur die polisiebeampte aangerand en in sy linkerskouer met ŉ mes gesteek. Die polisie is na die toneel ontbied en die slagoffer het die polisieman uitgewys as sy aanvaller. Die polisiebeampte is in hegtenis geneem.” Hy sal Maandag in die Mmabatho-landdroshof verskyn.